Komission asetus (EY) N:o 1983/2003, annettu 7 päivänä marraskuuta 2003, yhteisön tulo- ja elinolotilastoista (EU-SILC) annetun Euroopan parlamentin ja neuvoston asetuksen (EY) N:o 1177/2003 täytäntöönpanosta ensisĳaisten tavoitemuuttujien luettelon osalta (ETA:n kannalta merkityksellinen teksti.)



Virallinen lehti nro L 298 , 17/11/2003 s. 0034 - 0085



Komission asetus (EY) N:o 1983/2003, annettu 7 päivänä marraskuuta 2003, yhteisön tulo- ja elinolotilastoista (EU-SILC) annetun Euroopan parlamentin ja neuvoston asetuksen (EY) N:o 1177/2003 täytäntöönpanosta ensisijaisten tavoitemuuttujien luettelon osalta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön tulo- ja elinolotilastoista (EU-SILC) 16 päivänä kesäkuuta 2003 annetun Euroopan parlamentin ja neuvoston asetuksen (EY) N:o 1177/2003(1), ja erityisesti sen 15 artiklan 2 kohdan a alakohdan, sekä katsoo, että: (1) Asetuksessa (EY) N:o 1177/2003 vahvistetaan yhteiset puitteet yhteisön tulo- ja elinolotilastojen järjestelmälliselle tuottamiselle, jotka sisältävät vertailukelpoiset ja ajantasaiset tulonjakoa sekä köyhyyden ja sosiaalisen syrjäytymisen tasoa ja rakennetta koskevat poikkileikkaus- ja pitkittäistutkimuksiin perustuvat kansalliset ja Euroopan unionin tasoiset tiedot. (2) Asetuksen (EY) N:o 1177/2003 15 artiklan 2 kohdan a alakohdan mukaan on tarpeen vahvistaa täytäntöönpanotoimenpiteet poikkileikkausosion kuhunkin osa-alueeseen sisällytettävien ensisijaisten tavoitemuuttujien luettelon määrittelemistä, pitkittäisleikkausosioon (jäljempänä "pitkittäisaineisto") sisältyvien tavoitemuuttujien luettelon määrittelemistä sekä muuttujakoodien ja Eurostatille tietoja toimitettaessa noudatettavan teknisen muodon määrittämistä varten. (3) Tässä asetuksessa säädetyt toimenpiteet ovat tilasto-ohjelmakomitean lausunnon mukaiset, ON ANTANUT TÄMÄN ASETUKSEN: 1 artikla Liitteessä vahvistetaan ensisijaisisten tavoitemuuttujien luettelo, muuttujakoodit sekä Eurostatille tietoja toimitettaessa noudatettava tekninen muoto yhteisön tulo- ja elinolotilastoja (EU-SILC) koskevaa tutkimusta varten. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 7 päivänä marraskuuta 2003. Komission puolesta Pedro Solbes Mira Komission jäsen (1) EYVL L 165, 3.7.2003, s. 1. LIITE >TAULUKON PAIKKA> MAALUOKITUS BE Belgia DK Tanska DE Saksa GR Kreikka ES Espanja FR Ranska IE Irlanti IT Italia LU Luxemburg NL Alankomaat AT Itävalta PT Portugali FI Suomi SE Ruotsi UK Yhdistynyt kuningaskunta BG Bulgaria CY Kypros CZ Tsekin tasavalta EE Viro HU Unkari LV Latvia LT Liettua MT Malta PL Puola RO Romania SK Slovakian tasavalta SI Slovenia TR Turkki IS Islanti NO Norja CH Sveitsi OEU Muut Euroopan maat NAF Pohjois-Afrikka (Algeria, Egypti, Libya, Marokko, Sudan, Tunisia, Länsi-Sahara) WAF Länsi-Afrikka (Benin, Burkina Faso, Kap Verd, Norsunluurannikko, Gambia, Ghana, Guinea, Guinea-Bissau, Liberia, Mali, Mauritania, Niger, Nigeria, Saint Helena, Senegal, Sierra Leone, Togo) OAF Muu Afrikka USA Yhdysvallat CAN Kanada CSA Keski- ja Eteläinen Amerikka NME Lähi-itä (Armenia, Azerbaidzan, Bahrain, Georgia, Irak, Israel, Jordania, Kuwait, Libanon, Palestiinalaisalue, Oman, Qatar, Saudi-Arabia, Syyrian arabitasavalta, Yhdistyneet Arabiemiirikunnat, Jemen) OAS Muu Aasia OCE Australia ja Oseania OTH Muut. EUROSTATIIN TOIMITETTAVAT TIEDOSTOT Tavoitemuuttujat toimitetaan Eurostatille neljänä eri tiedostona: 1. Kotitaloustiedosto (D) 2. Henkilötiedosto (R) 3. Kotitalouden tiedot (H) 4. Henkilökohtaiset tiedot (P) Kotitaloustiedoston (D) on sisällettävä kaikki kotitaloudet (otoskotitaloudet + sijaisvastaajat + osakotitaloudet (vain pitkittäisaineistossa)), myös ne, joiden osoitetta ei tavoitettu tai joita ei voitu haastatella. Muut tiedostot sisältävät kotitaloustiedostoja vain siinä tapauksessa, että kotitalouteen on saatu yhteys (DB120 on 11 (tai DB110 on 1)) JA siltä on saatu kotitaloushaastattelu kotitaloustiedostoon (H) (DB130 on 11) JA vähintään yhdestä jäsenestä on täydelliset tiedot henkilökohtaisia tietoja sisältävässä tiedostossa (P) (RB250 on 11, 12 tai 13 = [rarr ] DB135 on 1). Kyseisen jäsenen on oltava otoshenkilö (RB245 on 2), jos tätä otantatapaa on käytetty. Henkilötiedoston (R) on sisällettävä tietue jokaisesta tutkimusajankohtana kotitaloudessa asuvasta tai tilapäisesti poissa olevasta henkilöstä. Pitkittäisaineistossa tämän tiedoston on sisällettävä myös tiedot jokaisesta edellisen tutkimuskerran jälkeen kotitaloudesta poismuuttaneesta tai kuolleesta henkilöstä sekä jokaisesta vähintään kolme kuukautta kotitaloudessa tuloviitejakson aikana asuneesta henkilöstä, jota ei muutoin ole merkitty kyseisestä kotitaloudesta pidettävään tiedostoon. Henkilökohtaisia tietoja koskevan tiedoston (P) on sisällettävä tietue jokaisesta tutkimukseen kelpaavasta henkilöstä (RB245 on 1, 2 tai 3), josta tiedot voidaan saadaa haastattelun avulla ja/tai rekistereistä poimimalla (RB250 on 11, 12 tai 13). Tiedostot toimitetaan Eurostatiin CSV-muodossa (comma separated values -muodossa). Otsikkorivillä (ensimmäinen tietue) on oltava muuttujien nimet.